b'\n_START_ARTICLE_\nBari\n_START_SECTION_\nIstoric\n_START_PARAGRAPH_\n\xc3\x8en secolul al treilea Bari era un port \xc3\xaenfloritor al regiunii Peucezia, care ocupa partea centrala a Apuliei (Apulia este numele vechi al regiunii numite astazi in limba italiana Apulia). Dupa ce a rezistat invaziei grece\xc8\x99ti, Bari a fost cucerit de romani \xc8\x99i a dob\xc3\xa2ndit statutul de "municipium". A fost invadat\xc4\x83 de Lombarzi dup\xc4\x83 c\xc4\x83derea Romei. \xc3\x8en anul 840 Bari a fost ocupat de c\xc4\x83tre sarazini, fiind rec\xc3\xa2\xc8\x99tigat \xc3\xaen anul 870 de c\xc4\x83tre bizantini. Ora\xc8\x99ul devine principalul centru italian din punct de vedere politic, militar \xc8\x99i comercial din \xc3\xaentreg Imperiu Roman de R\xc4\x83s\xc4\x83rit. Domina\xc8\x9bia bizantin\xc4\x83 va lua sf\xc3\xa2r\xc8\x99it \xc3\xaen anul 1071._NEWLINE_\xc3\x8en anul 1089 \xc3\xaencepe construc\xc8\x9bia Bazilicii Sf\xc3\xa2ntul Nicolae (Basilica di San Nicola, \xc3\xaen limba italiana), ce se va termina \xc3\xaen anul 1197. Acest eveniment este unul de mare importan\xc8\x9b\xc4\x83, bazilica fiind locul unde se afl\xc4\x83 moa\xc8\x99tele Sf\xc3\xa2ntului Nicolae._NEWLINE_\xc3\x8en Evul Mediu a fost dominat\xc4\x83 de Normanzi.\n_START_SECTION_\nEconomie \xc8\x99i transporturi\n_START_PARAGRAPH_\nBari are leg\xc4\x83turi maritime cu Durres, Albania \xc8\x99i cu Bar, Muntenegru (circa 9-10 ore cu vaporul), Corfu, Grecia (11 ore), Igoumenitsa, Grecia (12-13 ore) \xc8\x99i Patras, Grecia (20 ore)._NEWLINE_Leg\xc4\x83turile feroviare sunt asigurate sau via Taranto \xc8\x99i Calabria, sau de c\xc4\x83tre linia ce merge pe coasta adriatic\xc4\x83 de la Lecce \xc3\xaen sud, spre Foggia \xc3\xaen nord._NEWLINE_Accesul la autostrada A14 se face prin Modugno (Bari Nord) sau Bitritto (Bari Sud)._NEWLINE_\xc3\x8en Bari exist\xc4\x83 \xc8\x99i un aeroport interna\xc8\x9bional, Bari Palese situat de circa 15 minute distan\xc8\x9b\xc4\x83 de centrul ora\xc8\x99ului.\n_START_SECTION_\nEvenimente\n_START_PARAGRAPH_\nBari a fost locul de desf\xc4\x83\xc8\x99urare al Congresului Eucaristic Na\xc8\x9bional italian din 21 \xc3\xaen 29 martie 2005, unde a fost prezent papa Benedict al XVI-lea la prima sa vizit\xc4\x83 \xc3\xaen calitate de pap\xc4\x83._NEWLINE_\xc3\x8en fiecare an, \xc3\xaentre 7 \xc8\x99i 9 mai, \xc3\xaen centrul istoric al ora\xc8\x99ului se desf\xc4\x83\xc8\x99oar\xc4\x83 Festa di San Nicola, o serbare popular\xc4\x83 (festival) \xc3\xaen cinstea sf\xc3\xa2ntului Nicolae, care este patronul ora\xc8\x99ului.\n_START_SECTION_\nMonumente\n_START_PARAGRAPH_\nPrincipalele monumente ale ora\xc8\x99ului sunt Bazilica Sf\xc3\xa2ntul Nicolae (Basilica di San Nicola), Catedrala San Sabino, Castelul Normanno-Svevo, Fiera del Levante, Palatul Provinciei (Palazzo della Provincia), Castelul Svevo, Teatrul Petruzzelli, Teatrul Margherita, faleza (il lungomare) \xc8\x99i Stadionul San Nicola.\n_START_SECTION_\nLocuri importante\n_START_PARAGRAPH_\nPrintre locurile caracteristice ora\xc8\x99ului trebuie amintite ora\xc8\x99ul vechi (citt\xc3\xa0 vecchia), unde se afl\xc4\x83 Bazilica Sf\xc3\xa2ntul Nicolae (Basilica di San Nicola) \xc8\x99i Catedrala San Sabino (la Cattedrale); Castelul Svevo; stadionul San Nicola (58.300 de locuri); stadionul Victoria; str\xc4\x83zile din centru (Via Sparano, Corso Vittorio Emanuele, Piazza del Ferrarese), cl\xc4\x83direa centrala a universit\xc4\x83\xc8\x9bii (l\'ateneo universitario), plajele "Torre Quetta" \xc8\x99i "Pane & Pomodoro", portul vechi (\'nderre a la l\xc3\xa0nze).\n_START_SECTION_\nAdministra\xc8\x9bie locala\n_START_PARAGRAPH_\nDup\xc4\x83 alegerile din 12-13 iunie 2004 a fost ales primar Michele Emiliano (centru-st\xc3\xa2nga), care l-a \xc3\xaenlocuit pe Simeone Di Cagno Abbrescia (centru-dreapta).'